VS000467
Datum: 1993-09-14T02:00:00.000+02:00
datum_sodbe_i_stopnje: 1997-01-28T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - razžalitev dobrega imena in časti
skupina: poseg v druge pravice osebnosti
fischer: ni določljiva
odskodnina: 800000 SIT
opombe: II Ips 120/98. Reviziji tožene stranke je bilo delno ugodeno.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Visok častnik slovenske vojske in kot tak znana osebnost.

## Škodni dogodek

Zapisi, ki so se v zaporedju pojavljali v časopisu v krajših časovnih razmakih, kot nadaljevano dejanje. Ni šlo le za povezavo med posameznimi zapisi, marveč tudi za njihovo dograjevanje in nadgrajevanje in za očitno prizadevanje, da se ne pozabi tisto, kar se je vleklo skozi vse zapise - da je tožnik uvozil ploščice brez carine in da je pri tem zlorabil svoj uradni položaj. Če v zapisih "kočevski ris, najpogumnejši slovenski brigadir" tožnik še ni mogel biti razpoznaven za slehernega bralca, je to postal ob zapisih v nadaljnih številkah revije. Če se je ta razpoznavnost pojavila kasneje, je prodrla v zavest bralcev "za nazaj", tako tudi z drugimi zapisi, ki naj bi med bralci utrdili prepričanje o obsežnosti tožnikovega početja, ko se ne omenja le brezcarinski uvoz ploščic in marmorja, marveč tudi večine materiala za prenovo prostorov, ki je stala okoli 500.000 DEM; nadalje, da je ploščic na opisan način uvozil tožnik toliko, da mu jih je še ostalo itd.

## Kršitev drugih pravic osebnosti

800000 SIT Razžalitev dobrega imena in časti.

Tožnik je bil v posledici objavljenih zapisov zaradi reakcije okolja prizadet v svoji duševnosti in je trpel psihične bolečine zaradi omajanega ugleda visokega častnika slovenske vojske, in je kot tak in kot znana osebnost moral pojasnjevati, da to, kar se mu očita, ni resnično.

---

ZOR člen 200